|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 46 02  ounz@vojvodinа.gov.rs | |
|  | ЧИСЛО: 000229714 2025 09427  001 001 000 001 | ДАТУМ: 29. януарa 2025. року | |
|  |  |  | |

На основи члена 5. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней покраїни Войводини («Службени новини АПВ», число 14/15 и 10/17), члена 2. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє програмних активносцох и проєктох за дзвиганє квалитету школярского стандарду у АП Войводини («Службени новини АПВ», число 5/25), а у вязи зоз Покраїнску скупштинску одлуку о буджету Автономней покраїни Войводини за 2025. рок («Службени новини АПВ», число 57/24), покраїнски секретар розписує

**КОНКУРС**

**ЗА ФИНАНСОВАНЄ И СОФИНАНСОВАНЄ ПРОГРАМНИХ АКТИВНОСЦОХ И ПРОЄКТОХ ЗА ДЗВИГАНЄ КВАЛИТЕТУ ШКОЛЯРСКОГО СТАНДАРДУ У АП ВОЙВОДИНИ У 2025. РОКУ**

Конкурс ше розписує на суму средствох хтори обезпечени зоз Покраїнску скупштинску одлуку о буджету Автономней покраїни Войводини за 2025. рок на окремним роздїлу Покраїнского секретарияту за образованє, предписаня, управу и национални меншини – национални заєднїци (у дальшим тексту: Секретарият) за финансованє и софинансованє програмних активносцох и проєктох за дзвиганє квалитету школярского стандарду у АП Войводини за 2025. рок у суми **2.500.000,00 динари.**

**Условия конкурсу:**

1. Подношителє прияви:

* Право участвовац на Конкурсу маю установи школярского стандарду – доми школярох штреднїх школох, школи з домом школярох, специялни школи з домом школярох, школярски центри, школярски одпочивалїща и школярски културни центри на териториї АП Войводини чий снователь Република Сербия, односно АП Войводина.

1. Наведзени средства наменєни за:

* орґанизованє стретнуцох домох школярох у АП Войводини;
* реализацию програмох и проєктох з обласци образованя и воспитаня, култури, уметносци, спорту, реализацию рижних манифестацийох;
* уводзенє и отримованє HACCP и ISO стандардох у установох школярского стандарду и
* витворйованє других програмних активносцох и проєктох у функциї дзвиганя уровню школярского стандарду.

1. Критериюми розподзельованя средствох:

* значносц програмних активносцох, односно проєктох за розвой школярского стандарду у АП Войводини;
* число учашнїкох у програмних активносцох и проєктох;
* ступень розвитосци єдинки локалней самоуправи на чиєй ше териториї находзи установа школярского стандарду;
* иснованє других жридлох финансованя програмних активносцох, односно проєктох;
* успишна реализация додзелєних средствох зоз буджету АП Войводини предходних рокох з дорученим звитом и доказами о наменковим и законїтим хаснованю буджетних средствох.

1. СПОСОБ ПОДНОШЕНЯ ПРИЯВИ:

Прияви на конкурс (лєм на виполнєним формуларе прияви, хтори ше находзи на сайту Покраїнского секретарияту) ше доручує у паперовей форми у завартей коверти на адресу:

**ПОКРАЇНСКИ СЕКРЕТАРИЯТ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ– НАЦИОНАЛНИ ЗАЄДНЇЦИ,**

**БУЛЕВАР МИХАЙЛА ПУПИНА 16,**

**21000 НОВИ САД,**

з назначеньом назви Конкурсу, по пошти або особнє з придаваньом на писарнїцу покраїнских орґанох управи (на наведзену адресу) у чаше од 9.00 по 14.00 годзин.

Комплетну конкурсну документацию мож превжац од 29. януара 2025. року на веб-адреси Секретарияту: www.puma.vojvodina.gov.rs.

Подношитель прияви, ґу Прияви, треба же би приложел:

1. Фотокопию потвердзеня о порцийним идентификацийним чишлє и
2. Нєвязане понукнуце – предрахунок, рахунок або други документи за трошки програмней активносци/проєкту (калкулацию трошкох).

**Єдна установа подноши лєм єдну прияву.**

**Термин за подношенє приявох на Конкурс то 14. фебруар 2025. року.**

Секретарият затримує право од подношителя прияви, по потреби, питац додатну документацию и информациї, односно за додзельованє средствох одредзиц виполньованє потребних условийох.

Нєблагочасни або нєподполни прияви ше нє будзе розпатрац.

Резултати конкурсох буду обявени на интернет-боку Секретарияту.

**Додатни информациї у вязи зоз реализацию Конкурсу мож достац на телефон: 021/487-4602.**

**ПОКРАЇНСКИ СЕКРЕТАР,**

**Роберт Отот**